
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2798 

17 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταβολή ημερήσιας αποζημίωσης στο προσωπικό 
Λιμενικού Σώματος - Ελληνικής Ακτοφυλακής (Λ.Σ.- 
ΕΛ.ΑΚΤ) που υπηρετεί στα περιπολικά, ναυαγοσω¬ 
στικά και αντιρρυπαντικά πλοία/σκάφη. 1 

Μεταβίβαση δικαιώματος υπογραφής και συγκεκρι¬ 
μένων αρμοδιοτήτων στον Αναπληρωτή Διοικη¬ 
τή του Γενικού Νοσοκομείου Πέλλας. 2 


ΑΠΟΦΑΣΕΙ Σ 

Αριθμ. απόφ. 363.4/14/17598 (1) 


Καταβολή ημερήσιας αποζημίωσης στο προσωπικό Λι¬ 
μενικού Σώματος - Ελληνικής Ακτοφυλακής (Λ.Σ.-ΕΛ. 
ΑΚΤ) που υπηρετεί στα περιπολικά, ναυαγοσωστικά 
και αντιρρυπαντικά πλοία/σκάφη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη 

1) Τις διατάξεις: 

α) Της παραγράφου 11 του άρθρου 33 του Ν. 4256/2014 
«Τουριστικά πλοία και άλλες διατάξεις» (Α' 92). 

β) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και λοιπές διατάξεις» (Α' 102), 
όπως ισχύει. 

γ) Του Ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» 
(Α' 247), όπως ισχύει. 

δ) Του άρθρου 9 του Ν. 3833/2010 «Προστασία της 
Εθνικής οικονομίας-Επείγοντα μέτρα για την αντιμετώ¬ 
πιση της δημοσιονομικής κρίσης» (Α' 40), όπως ισχύει. 

ε) Του άρθρου 9 του Ν. 2685/1999 «Περί κάλυψης δα¬ 
πανών μετακινούμενων υπαλλήλων εντός και εκτός 
επικράτειας και άλλες διατάξεις» (Α' 35), όπως ισχύει. 

στ) Του άρθρου 8 του Π.Δ. 200/1993 «Περί οδοιπορικών 
εξόδων του Στρατιωτικού Προσωπικού» (Α' 75), όπως 
ισχύει. 


ζ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών Αναπληρωτών Υπουργών και 
Υφυπουργών» (Α' 153). 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (Α' 98). 

θ) Του Π.Δ. 113/2010 «Περί αναλήψεως υποχρεώσεων 
από τους διατάκτες» (Α' 194). 

ι) Της αριθμ. Υ 48/09-07-2012 «απόφασης Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

ια) Του κανονισμού Λειτουργίας Πλοίων - Σκαφών Λ.Σ. 
04/07 όπως ισχύει. 

2) Την ανάγκη οικονομικής κάλυψης των επιχειρησια¬ 
κών δράσεων που αναλαμβάνονται από το προσωπικό 
Λ.Σ. - ΕΛ.ΑΚΤ που υπηρετεί σε πλοία - σκάφη και απαι¬ 
τούνται προς εκπλήρωση της αποστολής του Σώματος 
στο χώρο ευθύνης του. 

3) Την αριθ. Φακ. 341.400/ΑΣ 15819/28-05-2014 απόφαση 
Ανάληψης Υποχρέωσης ΥΝΑ/Α/ΛΣ-ΕΛΑΚΤ/Διεύθυνση 
Οικονομικών - Συντονισμού και Παρακολούθησης Συγ- 
χρηματοδοτούμενων Προγραμμάτων (Α/Α 49767/2014 
Βιβλίου Εγκρίσεων και Εντολών Πληρωμής της ΥΔΕ, 
στο Υπουργείο Ναυτιλίας και Αιγαίου). 

4) Το γεγονός ότι με τις διατάξεις της απόφασης αυ¬ 
τής, προκαλείται δαπάνη περίπου 340.000 ευρώ για το 
οικονομικό έτος 2014 και 1.000.000 ευρώ για κάθε ένα 
από τα επόμενα πέντε έτη που θα βαρύνει τις πιστώ¬ 
σεις του ΚΑΕ 0711 του προϋπολογισμού του Υπουργείου 
Ναυτιλίας και Αιγαίου/Λ.Σ.-ΕΛ.ΑΚΤ. και θα εγγράφονται 
κατ’ έτος στο ειδικό φορέα 41/140, αποφασίζουμε: 

Άρθρο 1 

Ύψος αποζημίωσης 

1. Πέραν των προβλεπομένων στο Ν. 2685/1999 και 
στο Π.Δ. 200/1993, το ύψος της ημερήσιας αποζημί¬ 
ωσης που καταβάλλεται κατά μήνα ανά άτομο στα 
πληρώματα Περιπολικών Πλοίων - Σκαφών (Π.Λ.Σ.) Λιμε¬ 
νικού Σώματος - Ελληνικής Ακτοφυλακής ανέρχεται 
στο ποσό των δεκατεσσάρων ευρώ και εξήντα οκτώ 
λεπτών (14,68 €). 

2. α. Η ανωτέρω ημερήσια αποζημίωση υπολογίζεται 
βάσει των κατηγοριών Π.Λ.Σ., όπως αυτές προβλέπονται 
στο ΠΑΡΑΡΤΗΜΑ Α', που επισυνάπτεται στην παρούσα 
απόφαση και αποτελεί αναπόσπαστο μέρος αυτής. 

β. Η αποζημίωση καθορίζεται ειδικότερα ανά κατηγο¬ 
ρία πλοίου σκάφους ως ακολούθως: 

Α. Υπηρετούντες στα Π.Λ.Σ Βορειοανατολικού-Ανα- 
τολικού-Νοτιοανατολικού Αιγαίου και Βορειοδυτικού 
Ιονίου: 

ί) Στα πληρώματα των Π.Λ.Σ. όλων των κατηγοριών 
του Λ/Σ Μεγίστης, δεκαπέντε (15) ημέρες. 

ϋ) Στα πληρώματα Π.Λ.Σ. κατηγορίας Α2 των Λιμε¬ 
νικών Αρχών Αλεξανδρούπολης Σαμοθράκης, Λήμνου, 
Μυτιλήνης, Χίου, Σάμου, Κω, Πάτμου, Λέρου, Καλύμνου, 
Σύμης, Ρόδου, Καρπάθου, Κέρκυρας, Ηγουμενίτσας και 
των υπαγόμενων σε αυτές Λιμενικών Αρχών, πλην του 
Λ/Σ Μεγίστης, δέκα (10) ημέρες. 

ιϋ) Στα πληρώματα Π.Λ.Σ. κατηγορίας Α3 των ανωτέ¬ 
ρω Λιμενικών Αρχών, πλην του Λ/Σ Μεγίστης, έξι (06) 
ημέρες. 

Β. Υπηρετούντες στα Π.Λ.Σ. λοιπών Λιμενικών Αρχών: 

ί) Στα πληρώματα Π.Λ.Σ. κατηγορίας Α1, Β1, δέκα (10) 
ημέρες. 

ϋ) Στα πληρώματα Π.Λ.Σ. κατηγορίας Α2, Γ1, Δ1, έξι 
(06) ημέρες. 

ιϋ) Στα πληρώματα Π.Λ.Σ. κατηγορίας Α3, Δ2 τέσσερις 
(04) ημέρες. 

Αρθρο 2 

Όροι και προϋποθέσεις καταβολής αποζημίωσης 

1. Η δαπάνη του άρθρου 1 βαρύνει τις κατ’ έτος εγγε¬ 
γραμμένες πιστώσεις στο ΚΑΕ 0711 οδοιπορικών εξό¬ 
δων του Τακτικού Προϋπολογισμού του ειδικού φορέα 
του Αρχηγείου Λ.Σ - ΕΛ.ΑΚΤ και καταβάλλεται υπό την 
προϋπόθεση ότι: 

α) κατά την διάρκεια του μήνα εκτελούνται περιπολί¬ 
ες/ αποστολές από τα ανωτέρω Π.Λ.Σ. (πλην των Π.Λ.Σ. 
κατηγορίας Α3 και του Λ/Σ Μεγίστης) εκτός ή εντός της 
περιοχής δικαιοδοσίας της Λιμενικής Αρχής στην οποία 
έχουν διατεθεί, τουλάχιστον διπλάσιες του αριθμού των 
ημερών αποζημίωσης, σε αποστάσεις μεγαλύτερες των 
20 ναυτικών μιλιών από τη βάση του Π.Λ.Σ., διάρκειας 
τουλάχιστον τριών (03) ωρών, ανεξαρτήτως της ώρας 
εκτέλεσης και των περιπτώσεων αλλαγής ημέρας κατά 
τη διάρκεια της περιπολίας. 

β) για τα πληρώματα των Π.Λ.Σ. κατηγορίας Α3, πλην 
των Π.Λ.Σ. του Λ/Σ Μεγίστης, κατά την διάρκεια του μήνα 
εκτελούνται περιπολίες/ αποστολές εκτός ή εντός της 
περιοχής δικαιοδοσίας της Λιμενικής Αρχής στην οποία 
έχουν διατεθεί, τουλάχιστον τριπλάσιες του αριθμού 
των ημερών αποζημίωσης, σε αποστάσεις μεγαλύτερες 
των 20 ναυτικών μιλίων, διάρκειας τουλάχιστον τριών 
(03) ωρών, ανεξαρτήτως της ώρας εκτέλεσης και των 
περιπτώσεων αλλαγής ημέρας κατά τη διάρκεια της 
περιπολίας. 

2. Εφόσον πραγματοποιείται μικρότερος αριθμός πε¬ 
ριπολιών κατά μήνα από τα ανωτέρω Π.Λ.Σ. καταβάλ¬ 
λεται στους δικαιούχους το ανάλογο κατ’ αντιστοιχία 
ποσοστό αποζημίωσης. 

Άρθρο 3 
Διαδικασία 

Οι Περιφερειακές Διοικήσεις Λ.Σ - ΕΛ.ΑΚΤ συγκε¬ 
ντρώνουν τα αιτήματα των Π.Λ.Σ. των Λιμενικών 


Αρχών υπαγωγής τους που συνοδεύονται από τα 
προβλεπόμενα στο άρθρο 4 δικαιολογητικά και υπο¬ 
βάλλουν αίτημα για Ανάληψη Υποχρέωσης μέχρι την 
15η έκαστου μηνάς, στην αρμόδια οικονομική Υπηρε¬ 
σία του Υ.Ν.Α., η οποία αφορά τις μηνιαίες περιπο¬ 
λίες του επόμενου μήνα, προκειμένου να λαμβάνει 
την σχετική έγκριση δέσμευσης. Για πλοία-σκάφη 
που διοικητικά υπάγονται σε κεντρική Υπηρεσία του 
Υ.Ν.Α. ακολουθείται ομοίως η ανωτέρω διαδικασία. 
Οι Περιφερειακές Διοικήσεις Λ.Σ - ΕΛ.ΑΚΤ εκδίδουν 
στη συνέχεια εγκριτικές διαταγές για τις περιπολίες 
που μνημονεύονται οι ημερομηνίες πραγματοποίησής 
τους. 

Άρθρο 4 

Δικαιολογητικά Δαπάνης 

1. Στα δικαιολογητικά δαπάνης που απαιτείται να προ¬ 
σκομίζονται περιλαμβάνονται: 

α) Βεβαίωση του Προϊσταμένου της Λιμενικής Αρχής 
στον επιχειρησιακό έλεγχο του οποίου υπάγεται το 
Π.Λ.Σ. με την οποία βεβαιώνονται: ο αριθμός, οι ημερο¬ 
μηνίες εκτέλεσης των περιπολιών καθώς και ότι αυτές 
πραγματοποιήθηκαν σε αποστάσεις μεγαλύτερες των 
20 ν.μ. από τη βάση του Π.Λ.Σ. 

β) Βεβαίωση του Προϊσταμένου της Λιμενικής Αρ¬ 
χής στον επιχειρησιακό έλεγχο του οποίου υπάγεται 
το πλοίο - σκάφος με την οποία βεβαιώνεται ότι για 
την ίδια ημέρα τα πληρώματα δεν διεκδικούν άλλου 
είδους εκτός έδρας αποζημίωση και σε περιπτώσεις 
που τα σκάφη υπαγωγής τους διαθέτουν πολλαπλά 
πληρώματα ότι αυτά δεν επέβαιναν την ίδια ημέρα σε 
άλλο σκάφος. 

γ) Πίνακας με τα στοιχεία βαθμού, αριθμού μητρώου, 
ονοματεπωνύμου, αριθμού φορολογικού μητρώου 
(Α.Φ.Μ) κάθε μέλους πληρώματος που συμμετείχε στις 
περιπολίες αυτές. 

2. Για Π.Λ.Σ. που διοικητικά υπάγονται σε κεντρική 
Υπηρεσία του Αρχηγείου Λ.Σ. - ΕΛ.ΑΚΤ, οι ανωτέρω 
βεβαιώσεις των περιπτώσεων α' και β' της παραγρά¬ 
φου 1 θεωρούνται από τον Τμηματάρχη της εκάστοτε 
αρμόδιας Διεύθυνσης. 

3. Δικαιολογητικά οδοιπορικών εξόδων δεν αποστέλ- 
λονται και αποζημίωση δεν καταβάλλεται όταν: 

α) δεν υπάρχει ανάληψη υποχρέωσης για τη δαπάνη 

β) δεν καλύπτεται η αναγραφόμενη στην παράγραφο 
(2) προϋπόθεση. 

γ) για την ίδια ημέρα υφίσταται διαταγή πλου εκτός 
της περιοχής δικαιοδοσίας της Λιμενικής Αρχής υπαγω¬ 
γής του, με την οποία προβλέπεται η καταβολή εκτός 
έδρας ημερήσιας αποζημίωσης. 

δ) μέλος του πληρώματος δεν επιβαίνει επί του πλοί¬ 
ου/σκάφους κατά την εκτέλεση της περιπολίας, λόγω 
απουσίας του σε κανονική, προφορική, αναρρωτική 
άδεια ή ημερήσια ανάπαυση. 

4. Τα δικαιολογητικά υποβάλλονται στην αρμόδια 
Υπηρεσία του ΥΝΑ προς έλεγχο και προώθησή τους 
για ενταλματοποίηση. 

Άρθρο 5 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΠΑΡΑΡΤΗΜΑ Α' 

ΚΑΤΗΓΟΡΙΕΣ ΠΛΟΙΩΝ/ ΣΚΑΦΩΝ Λ.Σ. - ΕΛ.ΑΚΤ 

Τα πλοία/σκάφη Λ.Σ.-ΕΛ.ΑΚΤ., κατατάσσονται στις 
ακόλουθες γενικές και ειδικές κατηγορίες: 
α) Γενική Κατηγορία Α': ΠΕΡΙΠΟΛΙΚΑ 
αα) (Ειδική Κατηγορία: Α-1) 

ααα) «ΠΕΡΙΠΟΛΙΚΑ ΠΛΟΙΑ ΑΝΟΙΚΤΗΣ ΘΑΛΑΣΣΗΣ Λ.Σ. - 
Π.Α.Θ./Λ.Σ (Ο.Ρ.ν.).» 

(ΟΡΡ5ΗΟΒΕ ΡΑΤΒΟΕ νΕ33Ε1_5 ΗΟ.Θ.) >45 μ. 
βββ) «ΠΕΡΙΠΟΛΙΚΑ ΠΛΟΙΑ Λ.Σ. - Π.Π.Λ.Σ.-ΑΒΕΚΙΝΘ.» 
(ΡΑΤΒΟΙ. \/Ε33Ε1_3 ΗΟ.Θ.) >25 μ. 
ββ) (Ειδική Κατηγορία: Α-2) 

ααα) «ΠΑΡΑΚΤΙΑ ΤΑΧΕΑ ΠΕΡΙΠΟΛΙΚΑ ΣΚΑΦΗ - Π.Λ.Σ.» 
(ΘΟΑ3ΤΑΕ/ΡΑ3Τ ΡΑΤΒΟΙ ΒΟΑΤ3) >15 μέτρων και ταχύ¬ 
τητας άνω των 25 κόμβων. 

βββ) «ΠΑΡΑΚΤΙΑ ΠΕΡΙΠΟΛΙΚΑ ΣΚΑΦΗ - Π.Λ.Σ.» (ΟΟΑ3ΤΑΙ./ 
ΡΑ3Τ ΡΑΤΒΟΕ ΒΟΑΤ3) >10 μέτρων (εκτός πνευστού 
τύπου) 

γγ) (Ειδική Κατηγορία: Α -3) «ΤΑΧΥΠΛΟΑ ΠΕΡΙΠΟΛΙΚΑ 
ΣΚΑΦΗ - Ρ.ΡΟ.» (ΡΑ3Τ ΡΑΤΒΟΙ 0ΒΑΡΤ3). > 7 μέτρων, 
β) Γενική Κατηγορία Β': ΝΑΥΑΓΟΣΩΣΤΙΚΑ 
(Ειδική Κατηγορία: Β - 1) «ΝΑΥΑΓΟΣΩΣΤΙΚΑ - 3.Α.Β.» 
(3ΕΑΒΟΗ ΑΝϋ ΒΕ30υΕ - ΒΟΑΤ3) 
γ) Γενική Κατηγορία Γ': ΠΛΟΙΑ ΑΠΟΡΡΥΠΑΝΣΗΣ 
(Ειδική Κατηγορία: Γ - 1) «ΣΚΑΦΗ ΚΑΙ ΠΛΟΙΑ ΑΠΟΡ¬ 
ΡΥΠΑΝΣΗΣ - Α/ Ρ.ν.» (ΑΝΤΙΡΟίΐυΤΙΟΝ νΕ33ΕΙ_3 τύπου 
Ρ01_Ι_ ΟΑΤ) 

δ) Γενική Κατηγορία Δ': ΠΟΛΛΑΠΛΗΣ ΧΡΗΣΗΣ 
αα) (Ειδική Κατηγορία: Δ - 1) ΣΚΑΦΗ ΚΑΙ ΠΛΟΙΑ > 25 
μέτρων 

ββ) (Ειδική Κατηγορία: Δ - 2) ΣΚΑΦΗ < 25 μέτρων 
ε) Γ ενική Κατηγορία Ε': ΒΟΗΘΗΤΙΚΑ 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΧΡΗΣΤΟΣ ΣΤΑΪΚΟΥΡΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. απόφ. 39/22.1.2014 (2) 

Μεταβίβαση δικαιώματος υπογραφής και συγκεκριμέ¬ 
νων αρμοδιοτήτων στον Αναπληρωτή Διοικητή του 
Γ ενικού Νοσοκομείου Πέλλας. 

Ο ΔΙΟΙΚΗΤΗΣ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΠΕΛΛΑΣ 
Έχοντας υπόψη: 

1. Τον Οργανισμό του Γενικού Νοσοκομείου Πέλλας 
(ΦΕΚ 3510/τ.Β731.12.2012) όπου συνενώνεται ο Οργανι¬ 
σμός του Γ ενικού Νοσοκομείου Έδεσσας (ΦΕΚ 3482/ 
τ.Β731-12-2012) και του Γ ενικού Νοσοκομείου Γ ιαννιτσών. 

2. Τις διατάξεις του άρθρου 7, παραγ 8, του Ν. 3329/ 
2005 «Εθνικό Σύστημα Υγείας και Κοινωνικής Αλληλεγ¬ 
γύης και λοιπές διατάξεις», που αναφέρονται στις αρ¬ 
μοδιότητες του Διοικητή, σύμφωνα με τις οποίες ο Δι¬ 
οικητής «Εχει την ευθύνη της οργάνωσης, συντονισμού, 
ελέγχου και εύρυθμης λειτουργίας όλων των Υπηρεσιών 
του Νοσοκομείου». 


3. Την αριθ. ΥΙΟβ/Γ.Π.οικ. 102644/26-11-2013 απόφαση 
του Υπουργού Υγείας, που δημοσιεύτηκε στο αριθ. Φ.Ε.Κ 
624/13-12-2013 τ.ΥΟΔΔ δυνάμει της οποίας διορίστηκε σε 
θέση Διοικητή Γ.Ν. Πέλλας ο Τσιαμήτρος Ηλίας. 

4. Τ ις διατάξεις του Ν. 3984/2011. 

5. Τις διατάξεις της παρ. 3 του άρθ. 22 του Ν. 4025/2011. 

6. Την υπ’ αριθ.Υ4α/οικ. 84627 υπουργική απόφαση 
«Διασύνδεση Νοσοκομείων και καθορισμός του τρό¬ 
που διασύνδεσης τους και λειτουργίας τους» ΦΕΚ 
τ.Β7ΐ681/28.7.2011. 

7. Την υπ’ αριθ. αριθ.Υ4α/οικ. 94721 υπουργική από¬ 
φαση Τροποποίηση της υπ’ αριθ. Υ4α/οικ. 84627 από¬ 
φασης «Διασύνδεση Νοσοκομείων και καθορισμός του 
τρόπου διασύνδεσης τους και λειτουργίας τους» ΦΕΚ 
Τ.Β71874/25-8-2011. 

8. Την αριθ. Υ10β/ΓΠ76213/12-8-2013 απόφαση του 
Υπουργού Υγείας (ΦΕΚ 432/.9.2013 τ.Υ.Ο.Δ.Δ) για διο¬ 
ρισμό του Τσακπουνίδη Παναγιώτη, ως Αναπληρωτή 
Διοικητή του Γ.Ν. Πέλλας με αρμοδιότητα το Γ.Ν. Γιαν- 
νιτσών, μεταβιβάζει: 

Στον Αναπληρωτή Διοικητή Τσακπουνίδη Παναγιώτη, 
την άσκηση επιπλέον των κάτωθι συγκεκριμένων αρμοδι¬ 
οτήτων, που αφορούν το Γ ενικό Νοσοκομείο Γ ιαννιτσών, 
ως ακολούθως: 

Ι.Έχει την ευθύνη της οργάνωσης, συντονισμού, ελέγ¬ 
χου και εύρυθμης λειτουργίας όλων των Υπηρεσιών του 
Νοσοκομείου Γ ιαννιτσών. 

2. Εκπονεί σε συνεργασία με το Συμβούλιο Διοίκησης 
και ενημερώνει σε μηνιαία βάση το χάρτη υγείας του 
διασυνδεόμενου Νοσοκομείου και τον υποβάλλει στον 
κοινό Διοικητή. 

3. Εκπονεί σε συνεργασία με το Συμβούλιο Διοίκησης το 
επιχειρησιακό σχέδιο δράσης του Νοσοκομείου του και το 
υποβάλλει προς έγκριση στο Ενιαίο ΔΣ του Νοσοκομείου. 

4. Εκπονεί σε συνεργασία με το Συμβούλιο Διοίκησης 
το επιχειρησιακό σχέδιο αντιμετώπισης μαζικών κατα¬ 
στροφών και εκτάκτων αναγκών και το υποβάλλει στο 
Ενιαίο ΔΣ του Νοσοκομείου. 

5. Εισηγείται στο Ενιαίο ΔΣ την ανέγερση, επέκταση, 
αναδιάταξη και ανακατανομή των κτιριακών και λοιπών 
υποδομών του Νοσοκομείου του. 

6. Επεξεργάζεται και αξιολογεί όλες τις προτάσεις 
και αιτήματα των υπηρεσιών και του προσωπικού του 
Νοσοκομείου του και τα υποβάλλει στα αρμόδια όργανα. 

7. Εισηγείται στο Ενιαίο ΔΣ τον συνολικό ετήσιο προ¬ 
γραμματισμό των προσλήψεων του Νοσοκομείου. 

8. Υποβάλλει προς έγκριση στον Διοικητή της 3ης 
Υγειονομικής Περιφέρειας την επαναπροκήρυξη θέσεων 
ιατρών ΕΣΥ. 

9. Υποβάλλει στον κοινό Διοικητή πρόταση πρόσληψης 
επικουρικού προσωπικού για την κάλυψη επιτακτικών 
αναγκών του Νοσοκομείου του. 

10. Εισηγείται στον κοινό Διοικητή την τοποθέτη¬ 
ση Προϊσταμένων των Τμημάτων και Γραφείων του 
Νοσοκομείου του. 

11. Εισηγείται στον κοινό Διοικητή την ανάθεση προσω¬ 
ρινών καθηκόντων Προϊσταμένου Διεύθυνσης, Υποδιεύ¬ 
θυνσης και Τομέα μέχρι την πλήρωση των θέσεων αυτών. 

12. Είναι εισηγητής στο Ενιαίο ΔΣ για τον προϋπολο¬ 
γισμό του διασυνδεόμενου Νοσοκομείου, τις αναμορφώ¬ 
σεις και τροποποιήσεις του, όπως και τον ισολογισμό 
και τον απολογισμό της οικονομικής χρήσης κάθε έτους. 

13. Είναι εισηγητής στο Ενιαίο ΔΣ για το Ενιαίο Πρό¬ 
γραμμα Προμηθειών του διασυνδεόμενου Νοσοκομείου, 
καθώς και τις τροποποιήσεις του. 

14. Εγκρίνει τη σκοπιμότητα και τον τρόπο χρημα¬ 
τοδότησης για εκτέλεση έργων, υλοποίηση μελετών, 
προμήθεια παντός τόπου εξοπλισμού, προμήθεια πα¬ 
ντός τύπου αναλώσιμου υλικού και ανάθεση υπηρεσιών 
κατά ΚΑΕ προϋπολογισμού, ετησίως, μέχρι του ποσού 
που προβλέπουν οι ισχύουσες διατάξεις για τον κοινό 
Διοικητή του Νοσοκομείου. 

15. Προτείνει στο Ενιαίο ΔΣ τη σκοπιμότητα και τον 
τρόπο χρηματοδότησης για εκτέλεση έργων, υλοποίηση 
μελετών, προμήθεια παντός τύπου εξοπλισμού, προ¬ 
μήθεια παντός τύπου αναλώσιμου υλικού και ανάθεση 
υπηρεσιών κατά ΚΑΕ προϋπολογισμού για ποσά άνω 
αυτών που σύμφωνα με τις ισχύουσες διατάξεις έχει 
αρμοδιότητα να εγκρίνει. 

16. Παρακολουθεί και ελέγχει σε μηνιαία βάση την 
ορθή εκτέλεση του προϋπολογισμού του διασυνδεόμε- 
νου Νοσοκομείου και την εν γένει οικονομική λειτουργία 
του φορέα του. 

17. Υπογράφει χρηματικά εντάλματα και χρηματικούς 
τίτλους εξόφλησης ενταλμάτων (επιταγές κλπ) καθώς 
επίσης και τα επίσημα τηρούμενα βιβλία του Ιδρύματος 
που προβλέπονται από το Δημόσιο Λογιστικό. 

18. Συντάσσει ετήσια έκθεση πεπραγμένων του Νο¬ 
σοκομείου του, την οποία υποβάλλει στο Ενιαίο ΔΣ και 
στον Διοικητή της 3ης Υγειονομικής Περιφέρειας και τρι¬ 
μηνιαία έκθεση την οποία υποβάλλει στον κοινό Διοικητή 
και στον Διοικητή της 3ης Υγειονομικής Περιφέρειας. 

19. Υποβάλλει στο Συμβούλιο Διοίκησης και εισηγείται 
στο Ενιαίο ΔΣ προτάσεις για την αξιοποίηση των πε¬ 
ριουσιακών στοιχείων του Νοσοκομείου, καθώς επίσης 
και την εκποίησή τους. 


20. Εκπροσωπεί το Νοσοκομείο του δικαστικώς και 
εξωδίκως, καθώς και έναντι τρίτων και διορίζει πληρε¬ 
ξούσιους δικηγόρους. 

21. Προΐσταται όλων των Υπηρεσιών του Νοσοκομείου, 
ασκεί ιεραρχικό και πειθαρχικό έλεγχο και αποφασίζει 
για τις μετακινήσεις του προσωπικού εντός του διασυν- 
δεόμενου Νοσοκομείου Γιαννιτσών. 

22. Εισηγείται για το χαρακτηρισμό παλαιού υλικού 
ως άχρηστου, καθώς και για την καταστροφή ή την 
εκποίηση του άχρηστου υλικού του Νοσοκομείου του. 

23. Εισηγείται στο Ενιαίο ΔΣ για τη διάθεση σε άλ¬ 
λους φορείς του μη χρησιμοποιούμενου υλικού του 
Νοσοκομείου. 

24. Εισηγείται στο κοινό Διοικητή τη συγκρότηση του 
Επιστημονικού Συμβουλίου του Νοσοκομείου του. 

25. Υπογράφει όλα τα έγγραφα, πράξεις και αποφά¬ 
σεις των υπηρεσιών του Νοσοκομείου σύμφωνα με τις 
ισχύουσες διατάξεις. 

26. Υπογράφει συμβάσεις κατόπιν διαγωνισμών από τη 
Νοσοκομειακή Μονάδα Γ ιαννιτσών, καθώς και εξωσυμ- 
βατικές αγορές για την κάλυψη επειγουσών αναγκών, 
καθώς και χρηματικά εντάλματα πληρωμής δαπανών, 
επιταγές και γραμματεία είσπραξης. 

- Με την παραπάνω απόφαση μεταβίβασης δεν προ- 
καλείται δαπάνη που επιβαρύνει τον προϋπολογισμό 
του Νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα 22 Ιανουάριου 2014 

Ο Διοικητής 
ΗΛΙΑΣ ΤΣΙΑΜΗΤΡΟΣ 

